Source: https://www.amnesty.hu/esetek/utcaionkentes
Timestamp: 2020-04-10 08:03:12
Document Index: 31235972

Matched Legal Cases: ['bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

Koronavírus: elég volt a kínai kormány cenzúrájából!
Cenzúra, zaklatás és a szólásszabadság korlátozása akadályozza a koronavírus-járvány elleni küzdelmet. Követeld velünk a kínai cenzúra eltörlését!
Az USA ejtse a vádakat Julian Assange ellen
Az amerikai hatóságok ejtsék a Julian Assange elleni kémkedéssel kapcsolatos vádakat. Assange-ot azért vádolják, mert titkos dokumentumokat, köztük feltételezett amerikai háborús bűncselekményeket bemutató iratokat hozott nyilvánosságra a WikiLeaksen. Az Assange elleni kérlelhetetlen hajtóvadászat a véleménynyilvánítás szabadsága elleni támadás.
Nyolc nappal azután, hogy véget ért három éves börtönbüntetése, újból letartóztatták az ismert török írót és egykori szerkesztőt, Ahmet Altant. Ahmet Altan lelkiismereti fogoly, akit azonnal és feltétel nélkül szabadon kell engedni.
November 12-én a magyar kormány benyújtott egy 200 oldalas salátatörvény-javaslatot, amelyben számos, a bírósági rendszer jövőjét meghatározó törvénymódosítást is elrejtettek. Bár kötelező lett volna, a törvényjavaslat kapcsán nem volt előzetes egyeztetés sem a bírókkal, sem pedig a szakmai szervezetekkel. A javaslatból kiderül, hogy a kormány hogyan akarja növelni a politikai befolyását a bíróságok felett, illetve hogyan akarja elérni, hogy a kormánynak kedvező döntések születhessenek a politikailag kényes ügyekben. A törvényjavaslatot azonnali hatállyal vissza kell vonni, mert komoly veszélyt jelent a bíróságok függetlenségére és a jogállamiságra.
Ejtsék az orosz aktivista elleni vádakat
A dél-oroszországi Krasznodarban dolgozó jogvédő, Jana Antonova november 7-én állt bíróság elő először. Ellene is a “nemkívánatos szervezetekről” szóló törvény alapján indítottak eljárást, valójában ő is békés aktivizmusa miatt került az orosz hatóságok célkeresztjébe. Ha elítélik, akár hat évet is kaphat.
Elég a feketelistázásból!
Egy magyar bírósági vezető szándékosan, a törvényeket megsértve listázta bírótársait, és arra buzdította az alá tartozó vezetőket, hogy intézzék el, hogy minél többen hagyják ott a bírák érdekvédelmi szervezetét.
Békés orosz tüntetők üldözése
Több tízezer ember tüntet július óta Moszkvában, miután az ellenzéki jelölteket kizárták a helyi képviselők választásából. A tiltakozók énekeltek, transzparenseket tartottak fel és időnként rövid időre megzavarták néhány utcában a közlekedést. A tüntetések egészen addig békések maradt, amíg a rendőrség nem támadt rá a tömegre, és kezdte el verni és önkényesen letartóztatni a résztvevőket. A hatóságok több mint egy tucat ember, főleg fiatalok ellen emeltek abszurd vádakat. Ha elítélik őket, hosszú időre börtönbe kerülhetnek. Azonnal és feltétel nélkül szabadon kell engedni minden békés tüntetőt, és minden ellenük felhozott vádat ejteni kell.
Szenegál:
Facebook posztok miatt vették őrizetbe
Guy Marius Sagna szenegáli aktivistát augusztus 5-én vádolták meg “terrortámadásra való téves figyelmeztetéssel”. Dakarban tartóztatták le július 16-án. A kihallgatása során először két Facebookon írt bejegyzéséről kérdezték ki, amelyekben az 59 éve független ország elégtelen egészségügyi szolgáltatásairól írt, majd egy másik bejegyzéséről, amelyben a francia hadsereg afrikai jelenlétéről mondta el véleményét. Dakar központi börtönében, a Rebeussban tartják fogva.
Ciprus:
Engedjék hazamenni Ahmed H.-t a családjához!
Ahmed H. szír állampolgár, több mint 10 éve ciprusi lakos. 2015 szeptemberében vették őrizetbe Magyarországon, majd a terrorcselekmény tényállását tévesen alkalmazva társtettesként elkövetett terrorcselekmény miatt elítélték. 2019. január 19-én feltételesen szabadon engedték, azóta is idegenrendészeti őrizetben van Magyarországon. A ciprusi kormány döntésére vár, hogy hazamehessen feleségéhez és két kislányához. Ciprusnak végre lehetővé kell tennie a férfi hazatérését.
Börtön fenyegeti a lengyel jogvédőt
Május 6-én reggel hatkor a lengyel rendőrök házkutatást tartottak az ismert lengyel jogvédőnél, Elżbieta Podleśnnánál, majd letartóztatták és néhány óráig fogva tartották. A rendőrök azt állítják, hogy több olyan posztert találtak a lakásában, amelyen a Szűz Mária látható az LMBTI zászló színeiben játszó glóriával a feje és a vállai körül, és ezért “vallási meggyőződés megsértése” gyanújával nyomozást indították. Ha bűnösnek találják, akár két év börtönt is kaphat az aktivista. Elżbieta Podleśnát békés emberi jogi munkája miatt vették célba a hatóságok, az ellen folyó abszurd eljárásnak azonnal véget kell vetni.
Eltűnt a legismertebb kínai emberi jogi ügyvéd
Eltűnt Gao Zhisheng kínai emberi jogi ügyvéd, korábbi lelkiismereti fogoly. Gao 2017. augusztus 13-án tűnt el yulini otthonából, azóta nem tudjuk, hol van. A jogvédő korábban beszámolt arról, hogy fogvatartása alatt rendszeresen megkínozták, eltűnése előtt arról beszélt, fél, hogy a kínai hatóságok ismét meg akarják kínozni vagy akár meg is ölhetik.
Koholt vádak az azeri aktivista ellen
Az azerbajdzsáni aktivistát, Bajram Mammadovot március 30-án vették őrizetbe és ítélték 30 nap elzárásra, amiért állítólag ellenállt a rendőri intézkedésnek. Meggyőződésünk, hogy a vád koholmány. Április 2-án, a fellebbezési meghallgatása során (a döntést végül helyben hagyták) Bajram azt mondta, hogy megverték az őrizetben. A családja és barátai elmondása szerint az arcán láthatóak voltak a veréstől származó sérülések. Az aktivista kínzásnak és kegyetlen bánásmódnak lehet kitéve, azonnal és feltétel nélkül szabadon kell engedni. Bajram Mammadov 2019. március 16-án szabadult elnöki kegyelemmel a börtönből, ahol több mint három évet töltött koholt vádak miatt.
Irán (Iszlám Köztársaság):
38 év börtönre és 148 korbácsütésre ítélték a női jogvédőt
Az ismert iráni emberi jogi ügyvédet, Nasrin Sotoudeh-et 38 év börtönre és 148 korbácsütésre ítélték két tisztességtelen eljárás után. Minden ellene felhozott vád alapja békés emberi jogi munkája, például az, hogy védelmébe vette azokat az iráni nőket, akik a hidzsáb kötelező viselését elrendelő törvény ellen tüntettek. Nasrin régóta a halálbüntetés egyik leghangosabb ellenzője országában.
Hite miatt került orosz börtönbe
A dán nemzetiségű Jehova tanúját, Dennis Christensent február 6-án az oroszországi Orjol város bírósága bűnösnek találta és hat év börtönbüntetésre ítélte “szélsőséges szervezethez köthető tevékenységek szervezése” miatt. Dennis lelkiismereti fogoly, elítélése hátterében semmi más nem áll, mint a vallásszabadság gyakorlása. Haladéktalanul és feltétel nélkül szabadon kell bocsátani és valamennyi ellene felhozott vádat ejteni kell.
Házi őrizetben az orosz jogvédő
Január 23-án Anasztázia Sevcsenkót, az Open Russia nevű civil szervezet Rosztov-na-Donuban élő munkatársát házi őrizetbe helyezték. Először fordul elő, hogy valaki ellen büntetőeljárást indítottak a hírhedt “nemkívánatos szervezetekről szóló törvény” alapján. A jogvédőt akár hat év börtönre is ítélhetik. Külön aggasztó, hogy ügye precedenst teremthet, és a több száz Open Russia tag ellen is hasonló eljárásokat indíthatnak országszerte a hatóságok. Anasztázia Sevcsenkó lelkiismereti fogoly, akit azonnal és feltétel nélkül szabadon kell engedni.
KÍNAI KERESZTÉNYEK BÖRTÖNBEN
Li Yingqiang az Early Rain Covenant Egyház nagyjából száz olyan tagja közé tartozik a kínai Szecsuan tartományban, akiket egy rendőrségi razzia után tartóztattak le. Családjával és ügyvédével nem léphet kapcsolatba, kínzásnak és bántalmazásnak lehet kitéve.
Folytatódnak a homofób támadások Csecsenföldön
A csecsen hatóságok újabb támadásokat indítottak azok ellen, akiket melegnek vagy leszbikusnak tartanak. Minimum 40 embert tartóztattak le és kínoztak meg, legalább ketten meghaltak.
Kambodzsa:
Release Tep Vanny / Engedjék szabadon Tep Vannyt
Tep Vanny is a symbol of peaceful activism in Cambodia and is currently in jail as a result of her brave determination to defend the rights of others.
ÚJABB TÁMADÁS A SAJTÓSZABADSÁG ELLEN
Megfenyegették a Novaja Gazeta orosz lap szerkesztőségét miután arról számolt be, hogy az utóbbi időben több mint száz meleg vagy annak tartott férfit hurcoltak el egy összehangolt akció keretében.
NÉGY CSALÁD TÖBB MINT 500 NAPJA FOGSÁGBAN
Négy gyermek és édesanyjaik kértek menedéket Amerikában, miután szörnyű erőszak miatt el kellett menekülniük a hazájukból. Több mint 500 napja tartják fogva őket az amerikai Bevándorlási és Vámhivatal egyik pennsylvaniai központjában annak ellenére, hogy tartózkodási kérelmeik elbírálása még folyamatban van.
Romák százait fenyegeti a kényszerkilakoltatás
Körülbelül 1300 Romániából származó romát akarnak kényszerrel kilakoltatni a dél-olaszországi Nápoly egyik telepéről. Közel 200 romát az önkormányzat átköltöztet egy új építésű elkülönített telepre Via del Riposoban, a többiek azonban az utcára kerülhetnek. Az önkormányzati hatóságoknak eddig nem sikerült megfelelő lakhatási lehetőségeket találniuk az itt élő emberek számára.
Szaúd-Arábia:
Börtönbe kerülhet a szaúdi jogvédő
A rijádi Specializált Büntető Törvényszék helybenhagyta Issa Al-Hamid emberi jogi harcos 11 éves börtönbüntetését. Fennáll annak a veszélye, hogy bármikor elfoghatják, hogy megkezdje büntetésének letöltését. Amennyiben fogva tartják, lelkiismereti fogoly lesz.
Az embertelen börtönkörülmények nyilvánosságért kiáltanak
Az iráni lelkiismereti fogoly, Szaid Sirzád január 14-én véget vetett 39 napon át tartó éhségsztrájkjának azt követően, hogy a hatóságok a karadzsi Radzsa Shar börtönben szóbeli ígéretet tettek arra, hogy a politikai foglyokat érintő embertelen bánásmódról szóló panaszait kivizsgálják. Szaid jelenleg speciális orvosi ellátást igényel.
Ahmedet terrorcselekmény miatt 10 év fegyházra ítélték miután egy megafon segítségével igyekezett lecsillapítani a tömeget a 2015. szeptember 16-án a magyar-szerb határon kitört zavargás során.
Újságírót fenyegetett meg a csecsen házelnök
A csecsen parlament elnöke január 6-án az Instagramon fenyegette meg az ismert újságírót, Grigorij Svedovot. A férfi a régióval foglalkozó Kaukázusi Csomó nevű független honlap főszerkesztője.
Több száz török civil szervezet munkáját függesztették fel
November 11-én a török belügyminisztérium önkényesen felfüggesztette 370 civil szervezet tevékényeségét. Az érintett szervezetek között nők és gyerekek jogait védő, szegényeket segítő és jogsértésekkel foglalkozó ügyvédi társaságok is megtalálhatóak. Ez az önkényes lépés sérti a gyülekezéshez és szabad véleménynyilvánításhoz való alapvető jogot, elrendelésük a szükségállapottal sem igazolható.
Szíriai menekültet akarnak visszatoloncolni Törökországba
Egy Noori nevű szíriai menekültet fenyeget jelenleg a veszély, hogy visszaküldik Görögországból Törökországba az EU-Törökország alku alapján. A menedékkérelmét arra hivatkozásul utasították el, hogy Törökország „biztonságos harmadik ország”. Fellebbezett a döntés ellen, a bíróság napokon belül dönt. Jelenleg rendőrségi őrizetben van Leszbosz szigetén.
Edward Snowden egy hős, nem áruló
A mi jogainkért állt ki. Azt akarta, hogy kezdődjön végre egy globális vita a tömeges megfigyelésekről – most pedig évtizedekre börtönbe zárhatják ezért.
Gyászolunk és cselekszünk - küldj üzenetet az amerikai kormánynak
Az orlandói mészárlás az emberi jogok teljes semmibevétele. A hírek szerint egy olyan homofób támadás történt, amelyben 49 ember meghalt, több tucatnyian pedig megsérültek. Részvétünk az áldozatok családjainak, és együtt érzünk mindenkivel, aki megsérült a szörnyű mészárlásban. Azonban a szavak nem elegendőek. Állj ki: küldd el az alábbi levelet az Egyesült Államok elnökének, hogy cselekedjenek és védjék meg az embereket az erőszaktól és a gyűlölet-bűncselekményektől.
Szudán:
Szudán: Nyolc emberi jogi aktivistát tartanak önkényesen fogva
A TRACKS Képzési és Emberi Fejlesztési Központ hat munkatársát és egy önkéntesét, illetve az Al Zarqa vidékfejlesztéssel foglalkozó szervezet látogatóba érkezett igazgatóját május 22-e óta tartják fogva Kartúmban, Szudán fővárosában a nemzeti hírszerző és biztonsági szolgálat (NISS) államellenes bűncselekményeket vizsgáló ügyészségén. A letartóztatás okáról máig sem tájékoztatták a fogvatartottakat.
Oroszország: vizsgálják ki a menedékkérő filmproducer elrablását
Mirszobir Hamidkariev, a fiatal filmproducer Oroszországban élt menedékkérőként, egészen addig amíg fényes nappal elrabolták és visszaküldték Üzbegisztánba, ahol megkínozták.
Irán: börtön fenyegeti a megkínzott művészeket
A filmes Hosszein Rajabiant, testvérét a zenész Mehdi Rajabiant és Juszef Emadit összesen hat év börtönre és 200 millió riálos (nagyjából 1,8 millió forint) pénzbüntetésre ítélték. Egy három perces tárgyalás alatt ítélte el őket a teheráni Forradalmi Bíróság 2015. április 26-án, mert “megsértették az iszlám szentségeit”, “rendszerellenes propagandát terjesztettek” és “illegális audio-vizuális tevékenységet folytattak”.
Görögország: pokoli körülmények között a menekülők
Több ezer ember – beleértve kisgyermekes családokat – ragadt Görögországban embertelen körülmények között, a görög hatóságok pedig képtelenek megfelelő körülményeket biztosítani a menekültek és menedékkérők számára.
India: Támadás jogvédők és ügyvédek ellen
Aktivisták, ügyvédek és újságírók néznek szembe fokozódó támadásokkal, zaklatással és fenyegetésekkel Bastarban, Chhattisgarhban, India egyik legnagyobb tartományában. A támadásokkal, amik miatt már többen a régió elhagyására kényszerültek, a munkájuktól akarják elrettenteni az ottani jogvédőket.
Oroszország: Közösségi vezető és környezetvédő rács mögött
Szergei Nikiforovot, az evenki őslakosok helyi vezetőjét és környezetvédő aktivistát börtönbe zárták, mert tiltakozott egy Oroszország Távol-keleti részén fekvő aranybánya megnyitása ellen. Szergej Nikiforov lelkiismereti fogoly.
Belorusszia:
Gennadii Yakovitskiit január 5-én ítélték halálra Belaruszban. Az övé volt az első halálos ítélet, amit 2016-ban hoztak.
Mexikó:
Nemi erőszak és kínzás
2012. július 10-én Yecenia Armenta elhagyta Culacán városában lévő otthonát, hogy kocsival kivigye nővérét és sógornőjét a reptérre. Útközben civil ruhás rendőrök megállították, mert elmondásuk szerint bejelentést kaptak egy lopott autóról. Yeceniát és rokonait külön rendőrautókba ültették, a nő fejére zsákot húztak és megbilincselték. A rendőrségen vallatni kezdték, közben folyamatosan verték, és azt követelték, ismerje el, hogy köze volt a férje meggyilkolásához. A férfit egy héttel korábban egy nyilvános helyen ölték meg. Yecenia tagadta a vádakat.
Nem terrorista: aktivista
Waleed Abu al-Khair egy ismert jogász és jogvédő. 2008-ban alapította meg az emberi jogok szaúd-arábiai helyzetét figyelemmel kísérő civilszervezetét, amely az emberi jogi jogsértéseket dokumentálja az országban. Számos, emberi jogaiban megsértett áldozat jogi képviseletét látta el, így néhányét azon 16 reformpárti aktivista közül is, akik 30 éves börtönbüntetésüket töltik, csak mert békésen kiálltak a jogaikért. Ügyfelei között megtalálható Raif Badawi is, a szaúdi online-aktivista, akit a Szaúd-Arábiai Liberálisok nevű weboldaláért, illetve az iszlám megsértésért tíz év börtönre, és ezer ostorcsapásra ítéltek.
Meleg párt vertek meg
Costas - a görög származású művészeti tanár - és partnere, aki jelenleg menedékkérelme elbírálására vár Görögországban - egy padon üldögélt Athén belvárosának egyik terén, amikor egy fiatalokból álló, fekete inget viselő 12-15 fős csoport megtámadta őket. A pár beszámolója szerint először egy koszos vizet tartalmazó vödröt dobtak rájuk, utána pedig több mint tíz percen keresztül ütötték és rugdosták a két férfit. Miután ezzel végeztek, szemetet borítottak egy kukából Costas fejére, a lábát pedig három darabba törték. A férfi azonnali sebészeti beavatkozáson és több hónapi rehabilitáción kellett átesnie.
Kínzás újságírásért
1999-ben az üzbég biztonsági erők megkínozták az újságíró Muhammad Bekzhanovot. Gumibottal verték, valamint fullasztásos vallatással és áramütéssel kínozták. Így próbálták rákényszeríteni, hogy beismerő vallomást tegyen „államellenes” bűncselekményekben való részvételéről. Később a bíróságon felhasználták ellene ezt a „vallomást” és 15 év börtönre ítélték. 2012 februárjában esedékes lett volna a szabadulása, azonban büntetését további 4 év 8 hónappal meghosszabbították a börtönszabályzat megsértése miatt.
40 éve magánzárkában
Albert Woodfox egy rab Louisianaban, aki több mint 43 évvel ezelőtt került magánzárkába egy olyan bűncselekményért, amit állítása szerint nem követett el. Bár ítéletét még 2013 elején hatályon kívül helyezték, mivel az állami tisztviselők fellebbezést nyújtottak be szabadon engedése ellen, továbbra is börtönben van.
Szíriai Arab Köztársaság:
Eltűnt szír család
Rania Alabbasit, férjét Abdulrahman Yasint és hat, 3 és 15 év közötti gyermeküket 2013 márciusában tartóztatták le a szír hatóságok. Azóta sem tudjuk, hol vannak.
Halálbüntetés 17 évesen
Saman Naseemot, az iráni kurd kisebbség egy tagját halálra ítélték, amiért államellenes fegyveres tevékenységben vett részt, és amely a Forradalmi Gárda egy tagjának halálához vezetett. Az eseményekkor Saman még nem volt 18 éves. Tárgyalása nyilvánvalóan tisztességtelen volt. A bíróság felhasználta ellene kényszer alatt tett vallomását, figyelmen kívül hagyva azt, hogy kijelentéseit kínzás alatt tette, és hogy ujjlenyomatát úgy vették le, hogy közben be volt kötve a szeme.
Lányok kényszerházassága
Burkina Fasóban lányok ezrei vannak kitéve korai, kényszerből kötendő házasságnak. A lányok többségét 11-12 éves kora körül adják férjhez, így a szülők nyerészkednek az értük kapott javakból. Azok a lányok, akiket családjuk házasságra kényszerít, általában nem járnak iskolába és alig, vagy egyáltalán nincs részük oktatásban. Egy 16 éves lány felidézte az Amnesty Internationalnek, hogy apja mit mondott neki az oktatásról: „Miért? Mi értelme lenne iskolába járnod? A rokonaidnak nem lesz jobb attól, ha tanult vagy.”
Halvaszülés=30 év börtön
Teodora del Carmen Vásquez egy salvadori nő, akit 2008-ban harminc év börtönre ítéltek gyilkosság minősített bűntettében, miután munkahelyén halott gyereket hozott a világra. Eddig több, mint nyolc évet töltött börtönben. 2015 januárjában a Legfelsőbb Bíróság bejelentette, hogy elutasították a kegyelmi kérelmét.
Malajzia:
Twitter=börtön?!
A politikai karikaturista Zulkiflee Anwar Ulhaque, vagy ismertebb nevén Zunar, hosszú börtönbüntetésre számíthat néhány február 10-i Twitter üzenete miatt. A posztokban a maláj igazságszolgáltatási rendszert kritizálta, miután az ellenzéki vezetőt, Anwar Ibrahimot szodómia vádjával bebörtönözték. Zunar kilenc váddal néz szembe a még gyarmati időkből származó zendülés elleni törvény alapján, amelyet arra használnak, hogy a nemzetbiztonság és a faji és vallási békesség nevében leszámoljanak azokkal, akik élnek a véleménynyilvánítás szabadságához való jogukkal.
Magyarország megsérti a menekültek emberi jogait azzal, hogy megakadályozza hozzáférésüket az ország területén egy valódi menekültügyi eljáráshoz. A törvénymódosításokat - amelyek többek között bűncselekménnyé nyilvánították a menekültek és menedékkérők számára a határzár átlépését, a céljuk pedig, hogy Magyarország felelősségét áttolják másokra – vissza kell vonni.
Az indiai dalit nővérek büntetése: nemi erőszak
Július 30-án az észak-indiai Uttar Pradesh tartományban, Baghpatban egy senki által meg nem választott, csak férfiakból álló falusi tanács elrendelte, hogy egy dalit nőt és tinédzser húgát erőszakolják meg és meztelenül vonultassák fel. A nővérek és családjuk elmenekültek a faluból és most Delhiben vannak.
Megkínzott és szexuálisan bántalmazott jogvédő
Az üzbég jogvédőt, Elena Urlaevát május 31-én őrizetbe vette a rendőrség, majd kínzásnak, szexuális bántalmazásnak és megalázó bánásmódnak vetették alá, hogy átadja a fényképezőgépe memóriakártyáját. A kártya emberi jogsértések általa készített képi bizonyítékait tartalmazta.
Roma családok a kényszerkilakoltatás szélén
Megközelítőleg 100, többségében roma családot fenyeget a kényszerkilakoltatás Miskolc Számozott utcák néven ismert részében. A korábban kilakoltatott családok nagy többsége nem részesült megfelelő alternatív elhelyezésben, és nem kapott kárpótlást sem.
Rasszista támadás áldozata lett a francia nő
2014. április 19-én Aurore, aki egy fekete francia állampolgár, a barátait látogatta meg Szófiában. A Párizsban élő nő egy belvárosi buszmegállóban várt a buszra három barátjával, amikor egy hét vagy nyolcfős ismeretlen férfiakból álló társaság leszállt a buszról, és bántalmazta. A támadás testi és lelki sérüléseket is okozott nála. Több hétig nem tudott munkába állni, és pszichológiai segítségre volt szüksége. A támadás következtében egyedül és elszigetelve érezte magát. Éjszaka nem mert egyedül kimenni az utcára. Aurore családja nem tud a támadásról, ezért a nő kérésére nem teszünk közzé olyan adatokat, képeket, amelyek egyértelműen azonosítanák őt.
Börtönben a Nobel-békedíjra jelölt azeri jogvédő és férje
Leyla Yunus ismert, sőt talán a legismertebb emberi jogi aktivista Azerbajdzsánban. Férjével, Arif Yunusszal aktív résztvevői a helyi civil életnek. Leyla 1995 óta a Béke és Demokrácia Intézet (Institute for Peace and Democracy) elnevezésű civil szervezet vezetője. A nőt 2014. július 30-án tartóztatták le hazaárulás, adócsalás, okirat-hamisítás, csalás, valamint a vezetése alatt álló civil szervezet által kapott támogatással kapcsolatos illegális üzlet lebonyolításának vádjával. Arifot sokáig megfigyelte a rendőrség mielőtt augusztus 5-én letartóztatták. A férfinak szintén hazaárulás, adócsalás és csalás vádjával kell szembenéznie.
Börtönben a jogvédő szervezet alapítója
Mohammed Saleh al-Bajady, üzletember és emberi jogi aktivista, az egyik alapítója a a 2009 októberében létrejött Szaúdi Polgári és Politikai Jogok Egyesülete (közismert rövidítése: ACPRA) nevű jogvédő civil szervezetnek. Azt követően tartóztatták le 2011. március 21-én, hogy elment egy tüntetésre a fővárosban, Rijádban található belügyminisztérium elé. Azóta mind a fogva tartását, mind pedig a bírósági tárgyalását súlyos jogsértések jellemezték, komoly aggodalmakat ébresztve az egészségügyi állapota miatt.
Raif Badawi: helybenhagyták az ítéletet, folytatódhatnak a korbácsolások
A szaúd-arábiai legfelsőbb bíróság a Raif Badawira kiszabott teljes büntetést - a 10 év börtönt és az 1000 korbácsütést is – helybenhagyta. A férfi lelkiismereti fogoly, akit bármikor újra nyilvánosan megkorbácsolhatnak.
Eltűnt egy ujgur PhD hallgató: átnevelőtáborba vihették
Senki sem hallott Guligeina Tashimaimaitiról 2017. december 26-a óta, amikor Malajziából hazatért szülővárosába, a Hszincsiang-Ujgur Autonóm Területen található Yili városába. Családja attól fél, hogy a diáklányt egy átnevelőtáborban tartják fogva, ahol kínzásnak és embertelen bánásmódnak van kitéve.
Ukrajna:
Meg kell védeni a nők jogaiért küzdő aktivistákat
Ukrajna-szerte érte erőszak a Nemzetközi Nőnap alkalmából felvonuló békés tüntetőket március 8-án. Szélsőséges csoportok fizikailag bántalmazták, később pedig meg is fenyegették a demonstráción résztvevő nőjogi aktivistákat. A helyi rendőrség azt mondja, hogy nem tudnak védelmet nyújtani a szélsőségesekkel szemben.
Január 9-én önkényesen letartóztatták Ojub Titiev csecsen jogvédőt, majd órákig tartották fogva egy magánzárkában. Jelenleg is kábítószer birtoklás koholt vádja miatt ül börtönben. Ha elítélik, akár tíz évet is kaphat. Titievre lelkiismereti fogolyként tekintünk, akit azonnal és feltétel nélküli szabadon kell bocsátani.
Norvégia:
Nagyjából 1000 norvég iskolás tüntetett, hogy iskolatársukat, Taibehet a norvég állam ne küldje vissza Afganisztánba. Csatlakozz hozzájuk, és védd meg azokat az afgán menedékkérőket, akiket az életveszélybe akarnak visszaküldeni. Taibeh 18 éves, az álma, hogy miután jövő nyáron befejezi a középiskolát, orvosnak tanuljon. De most félelemben él, mert vissza akarják küldeni egy olyan országba küldeni, ahol még sosem járt.
Törökország: elég volt a jogsértésekből
Törökországban nagyon komoly veszélybe kerültek az emberi jogok miután a kormány és a hatóságok a július 15-i puccskísérletet követő rendkívüli mértékű megtorlásokba kezdtek.
Izrael: őrizetbe vették a jogvédőt
Az izraeli hatóságok május elsején letartóztatták a palesztin jogvédőt, Hasan Ghassan Ghaleb Safadit. Safadit június 10-én óvadék ellenében szabadlábra kellett volna helyezni, ám ehelyett adminisztratív célból további hat hónapra meghosszabbították a fogva tartását annak ellenére, hogy a szülei kifizették az óvadékot a bíróságnak. A fogva tartást elrendelő határozatot június 28-án a bíróság is helyben hagyta.
Ausztria: meg kell akadályozni a menekültügyi törvények módosítását
Április 27-én az osztrák parlament olyan módosítást fogadott el a menekültügyi törvényhez, amely lehetővé tenné, hogy a határról visszafordítsák azokat, akik az erőszak elől menekülnek el az országukból. A módosítást a szövetségi elnöknek még alá kell írnia: ő tehát az, aki megállíthatja az új szabályok életbelépését.
Biztonságos utat az EU biztonságos menedékébe
A legnagyobb menekültválsággal nézünk szembe a második világháború óta. Emberek milliói menekülnek hazájukból az elmondhatatlan erőszak és zaklatás elől – a szíriai hordóbombáktól és gáztámadásoktól egészen az Eritreában megszokott kínzásokig és rabszolgaságig terjednek a velük szemben elkövetett jogsértések.
Veszélyben az idei Kijev Pride
A Kijev Pride szervezői bejelentették, hogy az idei felvonulást június 6-án szeretnék megrendezni Ukrajna fővárosában. A felvonulás pontos idejét és útvonalát azonban még egyeztetni kell a hatóságokkal. A részletek tisztázása érdekében a szervezők, az Amnesty International ukrán szekciójával közösen, folyamatosan egyeztetnek a hatóságokkal. A város közigazgatási hivatala még korábban megígérte, hogy tető alá hoz egy megbeszélést május 18. és 22. között, azonban egyelőre nem volt megbeszélés, mivel a rendőrség szerint “még túl korai” a tervekről egyeztetni.
Nemzeti Konzultáció helyett
A Nemzeti Konzultációra reagálva az Amnesty International Magyarország akciót indít. Arra kérjük az embereket, hogy ahelyett, hogy megpróbálnak választ adni a félrevezető és az idegenellenes hangulatot fokozó kérdésekre, inkább töltsék le honlapunkról és küldjék vissza az Orbán Viktor miniszterelnöknek szóló levelünket a Konzultáció mellé küldött válaszborítékban, vagy aláírásukkal támogassák online kezdeményezésünket. Utóbbi esetben mi fogjuk eljuttatni a tiltakozó leveleket a miniszterelnökhöz.
Veszélyben egy terhes tízéves lány élete
Egy terhes tízéves lány élete van veszélyben, aki azért esett teherbe, mert a nevelőapja megerőszakolta. Az egészségügyi kockázatok és a lány édesanyjának kérelme ellenére a biztonságos terhességmegszakítás lehetősége nem biztosított számára.
Egyiptom:
Az Al Jazeera angol munkatársai közül Mohamed Fahmy-t, Peter Greste-t és Baher Mohamed-et június 23-án elítélte egy egyiptomi bíróság hamis hírek sugározásának és a betiltott Muszlim Testvériség mozgalommal való együttműködés vádjával. Az Amnesty International lelkiismereti fogolynak tekinti őket.
TOVÁBBI ESETEK
Küldj üzenetet a menekült jazidi nővéreknek, hogy tudják nincsenek egyedül
Kurtey, Ghazal, Karmey, Beshey és Noorey Észak-Irakból származó jazidi nők, akik 2014 augusztusában menekültek el az otthonaikból az Iszlám Állam etnikai tisztogatása elől.
Legyen az ember az első
Nyilatkozat a menekülők védelme és emberi jogai érdekében
2013. augusztus 21-én az amerikai hadseregben szolgáló Chelsea Manning közlegényt 35 év katonai börtönbüntetésre ítélték, miután titkosított kormányzati anyagokat szivárogtatott ki a Wikileaks weboldalnak. A kiszivárogtatott anyagok közül több is lehetséges emberi jogsértésekre és a nemzetközi humanitárius jog megsértésére mutatott rá, amiket a külföldi kiküldetésben lévő amerikai csapatok, az amerikai csapatokkal együttműködő iraki és afgán fegyveres erők, hadiipari cégek és a CIA követett el terroristaellenes műveletek során.
Transznemű nő jogainak a megsértése Norvégiában
John Jeanette Solstad Remø transznemű nőként él Norvégiában. John Jeanette a katonaságnál szolgált, ám nyugdíjba vonulása után 2010-ben felvállalta valódi nemi identitását. Elmondása szerint élete folyamán számos alkalommal tapasztalt megaláztatást és hátrányos megkülönböztetést, hisz teljes nemi helyreállító beavatkozás, pszichiátriai vizsgálat és sterilizáció nélkül Norvégiában nem lehetséges a jogi nemváltoztatás.
BÖRTÖN JÁRHAT AZ ELNÖK MEGSÉRTÉSÉÉRT
A Közel-keleti Műszaki Egyetem (rövidítve ODTÜ) négy hallgatóját tartóztatták le Törökországban egy olyan transzparens miatt, amelyen Recep Tayyip Erdoğan elnököt ábrázoló karikatúrák voltak láthatóak. A diákok 4 évig terjedő szabadságvesztésre számíthatnak, amiért „megsértették az elnököt”.
Meg kell állítani a civil szervezeteket támadó törvény elfogadását!
A törvénytervezetről, mely a külföldi forrásokból is támogatott civil szervezeteket veszi célkeresztjébe azon az alapon, hogy azok “külföldi érdekeket” képviselnek, előreláthatólan június 12-15 között szavaz a magyar Országgyűlés. Elfogadása esetén a törvény lesz az utolsó szög a civil társadalom koporsójában Magyarországon. A jogszabály nem más, mint annak eszköze, hogy diszkreditálják és megfélemlítsék a civil szervezeteket és csökkentsék kapacitásaikat, melyek révén emberi jogokat védenek és más nélkülözhetetlen szolgáltatásokat nyújtanak a magyar emberek számára.
Börtön, mert harcolt a korrupció ellen
A helyi emberi jogi aktivistát, Liu Pinget 2014. június 19-én hat és fél év börtönbüntetésre ítélték „izgatás és tömegzavarás“, „tömeg szervezése nyilvános helyen a közrend megzavarása céljából", valamint „okkult praktikák használata a rendészeti erők tevékenységének aláásása érdekében“ bűncselekmények elkövetése miatt. Elmondása szerint 2013 júniusában az előzetes fogvatartása során megkínozták, valamint megtagadták tőle, hogy megfelelő orvosi ellátáshoz jusson. Jelenleg fellebbez mind a bűnösségének megállapítása, mind pedig a kapott büntetés miatt. Liu Ping lelkiismereti fogoly.
A terhesség ne legyen halálos ítélet!
A nők és a lányok a Mpumalanga tartományban található Mkhondóban számtalan veszélynek vannak kitéve, különösen az anyasági egészség, valamint a szexuális és reproduktív jogok tekintetében. A Mpumalangai Egészségügyi Minisztérium alá tartozó Gert Sibande egészségügyi körzet, ahol élnek, az egyik legrosszabban teljesítő körzet Dél-Afrikában. 2008 óta jelentősen nőtt a gyermekágyi halandóság a környéken, ellentétben az ország más részein megfigyelhető trenddel. Számos tényező gátolja a nőket és a lányokat abban, hogy terhesgondozásra járjanak és ez, különféle társadalmi és gazdasági tényező mellett, nagymértékben veszélyezteti egészségüket.
Fülöp-szigetek:
Árammal sokkolták, megverték és halállal fenyegették
Jerryme Corre, egy jeepney (Fülöp-szigeteki iránytaxi) vezetője, csendes életet élt egészen 2012. január 10-ig, amikor is civil ruhás rendőrök erőszakot alkalmazva letartóztatták, rablás, valamint egy külföldi állampolgár és egy rendőrtiszt meggyilkolásának vádjaival. Őrizetbe vették, megkínozták, kábítószer birtoklás vádjában bűnösnek találták. Már két éve börtönben ül.
Megkínozták a 21 éves fiút, mert elment egy tüntetésre
Daniel Quintero 21 éves volt, amikor egy kormányellenes tüntetésen részt vett 2014. február 21.-én a Zulia állambéli Maracaibóban. Elmondása szerint a tüntetésről hazafelé tartva a venezuelai Nemzeti Gárda tagjai elfogták és megkínozták. Először az „arcomat és a bordáimat kezdték rugdosni és ütni, majd puskatussal verték a homlokomat." Daniel kérte, hogy engedjék el, de a gárdisták ehelyett sértegetni kezdték: azt hajtogatták, hogy „fogd be, te idióta; fogd be te gazember; szállj csak fel a biciklidre”, majd tovább ütötték.
Nigéria:
Megkínozták, megverték és halálra ítélték Mosest
Moses Akatugba 16 éves volt, amikor 2005 novemberében fegyveres rablás vádjával letartóztatták, amit saját bevallása szerint nem követett el. Több mint három hónapot töltött fogságban, és állítja, hogy csak azt követően tett vallomást, hogy megkínozták. 2013. november 12-én, 24 éves korában, nyolc évnyi börtön után került sor a tárgyalásra, ahol halálra ítélték beismerő vallomása és az áldozat tanúvallomása alapján.
Kínzás és 20 év börtön egy üzbég ENSZ alkalmazottnak
Erkin Musaev, a Honvédelmi Minisztérium egykori tagja az ENSZ Fejlesztési Programjának (UNDP) dolgozott Üzbegisztánban, amikor 2006 januárjában letartóztatták. 2006-ban és 2007-ben három különböző tisztességtelen tárgyaláson hazaárulás és hivatali visszaélés bűntettéért összesen 20 év börtönbüntetésre ítélték. Családja szerint kínzással kényszerítették ki belőle a vallomásokat. Bár ügyvédje és családja többször is panaszt tett, nem indult valódi vizsgálat a feltételezett kínzás ügyében. 2012 márciusában az ENSZ Emberi Jogi Bizottsága úgy találta, hogy Erkin Musaev emberi jogai sérültek a Polgári és Politikai Jogok Nemzetközi Egyezségokmányának (ICCPR) kínzás tilalma (7. cikk), szabadsághoz és biztonsághoz való jog (9. cikk) és tisztességes eljáráshoz való jog (14. cikk) pontok alapján.
Matsumoto Kenji japán férfit 1993. szeptember 17-én ítélték halálra több rablásban és gyilkosságban való részvételért, amelyek 1990 szeptembere és 1991 szeptembere között történtek. Testvérével, Matsumoto Hiroshival együtt vádolták meg, aki a letartóztatási parancs kiadása után öngyilkosságot követett el. A bíróság elismerte, hogy Matsumoto Kenji alárendelt viszonyban állt a testvérével, és nem volt rá képes, hogy ellenszegüljön akaratának. Fellebbezett az ítélet ellen, de azt az oszakai bíróság elutasította 1996. február 21-én. A következő fellebbezési kérelmét pedig a Legfelsőbb Bíróság utasította el: a halálos ítéletet 2000. április 4-én erősítették meg. Matsumoto Kenjit bármikor kivégezhetik.
Sürgős akció az iraki civilek védelmében
Több százezer keresztény embernek és más kisebbségnek kellett elhagynia az otthonát azt követően, hogy az ISIS harcosai június óta észak-iraki városokba és falukba törtek be.
Menekültek ezrei szenvednek és halnak meg az EU határain
Az EU migrációs politikája ezrek életét veszélyezteti Európa határainál. Sokan életveszélyes migrációs útvonalakon próbálnak bejutni az EU erősen őrzött határain. Mások, akik a határokon kívül rekednek, gyakran harmadik országokban szenvednek fogságban és büntetőtáborokban.
Brutális kínzás és kivégzés a Fülöp-szigeteken
2010 márciusában letartóztatták Darius Evangelista-t. Augusztusban felismerte a felesége, hogy a médiában megjelent brutális képsorokban a férjét kínozzák. Három nappal később megtalálták egy ismeretlen férfi koponyáját Manilában, minden valószínüség szerint Darius volt az áldozat. Margie Evangelista most azon küzd, hogy felelősségre vonják a férjét megkínzó és lemészárló rendőröket.
683 halálos ítélet Egyiptomban
Szombaton egy felső-egyiptomi bíróság megerősítette 683 vádlott pár órás villámperben márciusban és áprilisban kimondott halálos ítéletét. Felháborító, hogy az egyiptomi bíróság rendszeresen megsérti a tisztességes eljáráshoz való jogot, a védőket nem engedik be a tárgyalásra, és meggyőző bizonyítékok nélkül ítélnek halálra százakat.
LMBTI gyűlölet-bűncselekmények és diszkrimináció Bulgáriában
Bulgáriában sok leszbikus, meleg, biszexuális, transznemű és interszexuális (LMBTI) személy tapasztal erőszakot vagy diszkriminációt élete folyamán. Ezeket a cselekedeteket -verés, megerőszakolás, gyilkosság- általában nem vizsgálják ki megfelelően. Bulgária, nemzetközi és regionális emberi jogi kötelezettségei ellenére, a gyakorlatban nem biztosítja az LMBTI személyek teljes körű védelmét az őket érő gyűlölet-bűncselekmények és diszkriminánió ellen.
Halálbüntetés Japánban a 42 éve halálsoron élő férfinak
Okunishi Masaru 42 éve a halálsoron él, arra várva, hogy végrehajtsák a halálos ítéletét. 1961-ben megmérgezett öt nőt, legalábbis többnapos rendőri kihallgatás után ezt vallotta. A kihallgatása alatt nem kapott jogi képviseletet, és elmondása szerint kikényszerítették belőle a vallomást.
18 év börtön és kínzás egy üzbég édesanyának
Dilorom Abdukadirova összesen 18 év börtönbüntetést kapott, mert részt vett egy békés tüntetésen a kelet-üzbegisztáni Andizhanban. A négy gyermekét nevelő nőt többször megkínozták. Dilorom lelkiismereti fogoly, akit azért börtönöztek be és kínoztak meg, mert élt a véleménynyilvánításhoz és a békés gyülekezéshez való alapvető jogával.
Eltűnt Dimitri Bulatov, a kijevi tüntetések egyik főszervezője
Dimitrii Bulatovról január 22. óta nem tud semmit a családja és a baráti köre. Az ukrán hatóságok előtt is jól ismert személye, hiszen ő az Automajdan tüntetések egyik főszervezője. Eltűnése előtt rohamrendőrök ütöttek rajta az általa szervezett autókonvojon. Családja és barátai attól tartanak, hogy Dimitrii Bulatovot elrabolták, és fogva tartják valahol.
Megkínozták és sorsára hagyták Bulatovot
Dmitrii Bulatovot, akit január 22-én raboltak el ismeretlenek, megkínozták, kegyetlenül bántalmazták, majd egy Kijev melletti erdőben a sorsára hagyták az elkövetők. Csodával határos módon sikerült eljutnia egy közeli faluig, innen tudta felhívni a barátait, akik a segítségére siettek. Bulatov most már biztonságban van, de nem tudjuk, hogy kik követték el a támadást ellene.
Nabi Saleh palesztin falu lakosai erőszakkal szembesülnek
2009 óta a falusiak hetente tartanak békés tiltakozásokat az izraeli hadsereg megszállása és Halamish illegális telepe ellen, amely elfoglalta életterük jelentős részét. A falusiak békés tüntetéseire az izraeli haderő túlzó és szükségtelen erővel reagál. Eddig két embert (Mustafa és Rushdi Tamimi) öltek meg, valamint százakat sebesítettek meg, köztük nőket és gyerekeket.
Yorm Bopha, Kambodzsa - Lakhatási jogi aktivista, bebörtönözve
Yorm Bophát 2012. szeptember 4. óta tartják fogva két férfi ellen tervezett támadás vádjával, azonban a tárgyalás nem volt tisztességes.
Miriam López, a mexikói kínzások túlélője küzd az igazságért
2011 februárjában, pillanatokkal azután, hogy gyermekeit lerakta az iskolában, Miriam Isaura López Vargas háztartásbelit megragadta két símaszkos férfi. Tijuana város laktanyájába hurcolták, ahol többszörmegerőszakolták, és addig kínozták amíg alá nem írt egy beismerő vallomást egy drog-bűncselekményt illetően. Két hónap múlva engedték ki, a tetteseket azóta sem vonták felelősségre.
Homoszexualitása miatt bántalmazta a rendőrség a fehérorosz Ihar Tsikhanyuk-ot
Ihar Tsikhanyuk, nyíltan homoszexuális, melegjogi aktivista éppen gyomorfekély miatt részesült orvosi kezelésben, amikor két rendőr jelent meg a kórházban, akik felszólították, hogy tartson velük. A rendőrőrsön többször megütötték, majd szóban bántalmazták és megerőszakolással fenyegették homoszexualitása miatt.
A roma nőt megverték egy rasszista támadás során
2012 októberében egy 11 éves fiú a szemtanúja volt annak, amikor megtámadták édesanyját, a 34 éves Paraskevi Kokonit és 23 éves, értelmi fogyatékos unokatestvérét, Kostas-t. Bevásárlás közben több férfi rontott rájuk, és egy közeli útról felkapott fatuskókkal kezdték el verni őket. A támadás otthonukhoz közel, a nyugat-görögországi Etoliko városka főterén történt. Paraskevi és Kostas is megsérültek.
Halálbüntetések Barbadoson
Ha valakit emberölés vádjával elítélnek Barbados szigetén, az egyetlen kiszabható büntetés a halál, tekintet nélkül a személyes körülményekre vagy magára a bűncselekmény elkövetési módjára. Az ilyen esetekben a bíráknak nincs lehetőségük a börtön-, illetve a halálbüntetés között választani, és csak halálos ítéletet hozhatnak. Barbados, valamint Trinidad és Tobago az utolsó két állam a Karib-térségben, ahol még nem törölték el a halálbüntetést.